Moja prvá masáž v CVČ Sunéčko02.12.2015 16:15
Tehotným mamičkám a nastávajúcim oteckom ponúkame možnosť absolvovať seminár Moja prvá masáž, na ktorom sa naučia ako masírovať dieťatko v období prvých 6 týždňov po narodení – tzv. prvú masáž babätiek. Seminár trvá 1,5 hodiny a všetky hmaty sa naučíte na bábikách.
Zaujíma Vás akú úlohu v starostlivosti zohráva dotyk a správna komunikácia? Ste srdečne vítaní na seminároch pre nastávajúcich rodičov, ktorí chcú starostlivý dotyk využívať hneď po narodení svojho dieťatka. Ak s masážou začnete hneď po narodení, pomôžete sebe aj dieťatku pri uvoľnení popôrodného stresu, dozrievaniu jeho nervovej sústavy a celkovému prospievaniu.